กลับออกมาจากเหมืองเกลือ ที่ท่องเที่ยวหลักที่นึงใน Hallstatt แล้วก็มาแวะที่ร้านนี้ที่อยู่บนเขา (นั่งกระเช้าขึ้นไป)  จุดเด่นของร้านนี้คือวิวที่อยู่สูงมาก มองลงไปเห็นเมืองได้ทั้งเมือง

มื้อนี้สั่งแบบกินรองท้องเลยไม่ได้สั่งอะไรเยอะ

- สั่งไส้กรอกไป 2 แบบ (Bratwurstl (6.80 eur) -- แบบทอด กับ Grillwurstl (5.50 eur) -- แบบย่าง)  แบบทอดนี่ดูจะสั่งพลาดไปเยอะ เพราะกลายเป็นว่าเป็นไส้กรอกแบบที่เด็กๆ กิน ฮ่าๆ เสิร์ฟมาพร้อมกับ fries   แต่แบบย่างนี่ใช่เลยแบบที่ต้องการ และอร่อยดี

- Apple strudel (3.90 eur) ของหวานยอดนิยมและมีให้สั่งแทบทุกร้าน พอใช้ได้แต่ไม่ได้ติดใจ  จากที่เทียบกับร้านอื่นในทริปที่เมืองนี้แล้ว ผมว่าลงไปกินข้างล่างดีกว่า ไม่ต้องขึ้นกระเช้ามาที่ร้านนี้เพื่อเมนูนี้

การบริการคงต้องพูดถึงหน่อย  พนักงานคนนึง (สาวท้วมๆ) บริการไม่ดีเลยตอนแรก  แต่โต๊ะเราบ่นไปทีนึงว่ารอเกือบครึ่งชั่วโมงแล้ว ไม่มีใครมารับ order เลย  การบริการค่อยดีขึ้นมาหลังจากนั้น